**N Á R O D N Á R A D A  S L O V E N S K E J R E P U B L I K Y**

VIII. volebné obdobie

**\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

**ZÁKON**

z ...........2023

**ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov**

Národná rada sa uzniesla na tomto zákone:

Čl. I

Zákon Národnej rady Slovenskej republiky č. 18/1996 Z. z. o cenách v znení zákona č. 196/2000 Z. z., v znení zákona č. 436/2002 Z. z., v znení zákona č. 465/2002 Z. z., zákona č. 276/2001 Z. z., zákona č. 520/2003 Z. z., zákona č. 523/2004 Z. z., zákona č. 68/2005 Z. z., zákona č. 117/2006 Z. z., zákona č. 659/2007 Z. z., zákona č. 382/2008 Z. z., zákona č. 68/2005 Z. z., zákona č. 488/2009 Z. z., zákona č. 513/2009 Z. z., zákona č. 260/2011 Z. z., zákona č. 356/2013 Z. z., zákona č. 125/2016 Z. z., zákona č. 112/2019 Z. z., zákona č. 198/2020 Z. z., zákona č. 457/2021 Z. z., zákona č. 222/2022 Z. z. sa mení a dopĺňa takto:

1. V § 20 ods. 2 písmeno a) znie: „a) vypracováva koncepciu cenovej politiky, zabezpečuje jej uskutočňovanie a predkladá ju vláde Slovenskej republiky,“.
2. V § 20 ods. 2 písmeno g) znie: „g) zabezpečuje informačný systém pre potreby vyhodnocovania vývoja cien, regulácie cien, cenovej kontroly a konania vo veciach porušenia cenovej disciplíny a predkladá vláde každoročne informáciu o výsledku využívania tohto informačného systému,“.
3. V § 20 sa odsek 2 dopĺňa písmenami m) a n), ktoré znejú: „m) zabezpečuje súčinnosť so Štatistickým úradom Slovenskej republiky[[1]](#footnote-1)9aa) za účelom získavania štatistických údajov o cenovom vývoji,

n) predkladá správu s návrhom riešení na rokovanie vlády, ak nastane nežiadúci cenový vývoj výrobkov, na ktoré sa vzťahuje pôsobnosť ministerstva podľa písmen c) až f).

1. V § 20 odsek 4 znie: „(4) Ministerstvo pôdohospodárstva a rozvoja vidieka Slovenskej republiky vykonáva pôsobnosť
2. podľa odseku 2 písm. d) až f) v oblasti cien potravinárskych výrobkov a na účely § 12 ods. 3 druhej vety môže ustanoviť všeobecne záväzným právnym predpisom pre oblasť cien vybraných potravinárskych výrobkov rozsah, spôsob stanovenia a ostatné podrobnosti nevyhnutné pre určenie ekonomicky oprávnených nákladov u predávajúceho, ktorý predáva kupujúcemu vo výhodnejšom hospodárskom postavení a informuje o tom Protimonopolný úrad Slovenskej republiky 19ab),
3. predkladá správu s návrhom riešení na rokovanie vlády, ak nastane nežiadúci cenový vývoj pri predaji vybraných potravinárskych výrobkov konečnému spotrebiteľovi,“.
4. V § 20 sa za odsek 7 vkladá nový odsek 8, ktorý znie:

„(8) Vláda Slovenskej republiky predkladá Národnej rade Slovenskej republiky každoročne v prvom štvrťroku správu o cenovom vývoji dôležitých výrobkov, opatreniach na zamedzenie nežiadúceho cenového vývoja, plnení koncepcie cenovej politiky a o uplatňovaní tohto zákona.“.

Doterajšie odseky 8 a 9 sa označujú ako odseky 9 a 10.

Čl. II

Zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona č. 22/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z., zákona č. 646/2005 Z. z., zákona č. 648/2007 Z. z., zákona č. 67/2010 Z. z., zákona č. 129/2010 Z. z., zákona č. 161/2011 Z. z., zákona č. 182/2011 Z. z., zákona č. 78/2012 Z. z., zákona č. 301/2012 Z. z., zákona č. 142/2013 Z. z., zákona č. 367/2013 Z. z., zákona č. 102/2014 Z. z., zákona č. 106/2014 Z. z., zákona č. 373/2014 Z. z., zákona č. 35/2015 Z. z., zákona č. 387/2015 Z. z., zákona č. 391/2015 Z. z., zákona č. 56/2018 Z. z., zákona č. 106/2018 Z. z., zákona č. 157/2018 Z. z., zákona č. 170/2018 Z. z., zákona č. 177/2018 Z. z., zákona č. 299/2019 Z. z., zákona č. 302/2019 Z. z., zákona č. 371/2019 Z. z., zákona č. 75/2021 Z. z. a zákona č. 455/2021 Z. z. sa dopĺňa takto:

1. § 4 sa dopĺňa odsekom 6, ktorý znie: „(6) Slovenská obchodná inšpekcia vykonáva cenovú kontrolu a uskutočňuje konanie o porušení cenovej disciplíny podľa osobitného predpisu[[2]](#footnote-2)11c) pri predaji výrobkov a poskytovaní služieb konečnému spotrebiteľovi.“.
2. § 10 sa dopĺňa odsekom 8, ktorý znie: „(8) Slovenská obchodná inšpekcia v súvislosti s výkonom kontroly nad dodržiavaním cenových predpisov podľa § 2 písm. b) a s výkonom cenovej kontroly podľa osobitného predpisu[[3]](#footnote-3)21a) spolupracuje s cenovými orgánmi, najmä
3. podieľa sa na vypracovaní a uskutočňovaní koncepcie cenovej politiky,
4. predkladá podnety na zlepšovanie právnej úpravy v oblasti opatrení na zamedzenie nežiadúceho cenového vývoja a cenovej kontroly,
5. podáva návrhy na zdokonaľovanie informačného systému pre účely vyhodnocovania vývoja cien, regulácie cien, cenovej kontroly a konania vo veciach porušenia cenovej disciplíny.“.

Čl. III

Tento zákon nadobúda účinnosť 1. augusta 2023.

1. 19aa Zákon č. 540/2001 Z. z. o štátnej štatistike v znení neskorších predpisov.

   19ab Zákon č. 187/2021 Z. z. o ochrane hospodárskej súťaže a o zmene a doplnení niektorých zákonov. [↑](#footnote-ref-1)
2. 11c § 18, § 20 ods. 1 písm. h) a ods. 10 zákona č. 18/1996 Z. z. v znení neskorších predpisov. [↑](#footnote-ref-2)
3. 21a § 20 ods. 1 písm. h) a ods. 10 zákona č. 18/1996 Z. z. v znení neskorších predpisov. [↑](#footnote-ref-3)